Abaana babiri basirikkidde mu muliro ogukutte ennyumba yabwe mu kiro ekikeesezza olwa leero, ku kyalo Malongo mu district ye Mayuge.
Abagenzi kwekuli Wagodo Rogers 4, ne Wampa Dan 2 nga bano kitaabwe Bookya Wampa yabasibidde mu nyumba nagenda okulaba filimu ku muliraano.
Omu kubataka Basoga Willy agamba nti baalabye kikka nga kikwatiridde mu bwengula bw’e nnyumba ya Wampa ebadde eyessubi, okutuukayo nga ebyomunyumba bisanyeewo n’abaana bafuuse bisiriiza
Sentebe we kyalo kino vicent Kyabika alabudde abazadde okukomya okusibira abaana bokka mu nju, kyagambye nti kikolwa kya bulagajjavu.
Kigambibwa nti nnyina w’abaana bano abadde yabalekera kitaabwe emyezi mitono egiyise, ye n’agenda okukuba ekyeyo.
Police ye Mayuge emirambo egiggyewo negitwala mu ggwanika ly’eddwaliro e Iganga nga bwegenda mu maaso nookunoonyereza ku kiviiriddeko omuliro guno.
Wabula ng’ettaala ya tadooba eyalekeddwa munju ng’eyaka kiteeberezebwa nti yandiba nga yeyavuddeko obuzibu.
Bisakiddwa: Kirabira Fred
lug_Latn lug_Latn lug_Latn lug_Latn lug_Latn lug_Latn lug_Latn lug_Latn